วิกิพีเดีย สารานุกรมเสรี ใน***ภาษาสินธิ*** 

**ภาษาสินธ์** เป็นภาษาของกลุ่มชนในเขตสินธ์ในเอเชียใต้ ปัจจุบันเป็นส่วนหนึ่งของประเทศปากีสถาน เป็นภาษาตระกูลอินโด-ยูโรเปียน แม้ว่าจะเป็นภาษาของชาวอารยัน แต่มีอิทธิพลจากภาษาของดราวิเดียนด้วย ผู้พูดภาษาสินธ์พบได้ทั่วโลก เนื่องจากการอพยพออกของประชากรเมื่อปากีสถานแยกตัวออกจากอินเดียเมื่อ พ.ศ. 2490 และสินธ์เป็นของปากีสถาน ภาษานี้เขียนด้วยอักษรอาหรับดัดแปลง ตั้งแต่ปี พ.ศ. 2491 รัฐบาลอินเดียพยายามให้ชาวสินธ์ในอินเดียเขียนด้วยอักษรเทวนาครีแต่ไม่มีการยอมรับเท่าที่ควร นอกจากนี้ชาวสินธ์ในอินเดียมีการเขียนภาษาสินธ์ด้วยอักษรขุทาพาทีอีกด้วย

การแพร่กระจายทางภูมิศาสตร์
--------------------------

ภาษาสินธ์ใช้พูดในแคว้นสินธ์และแคว้นบาโลชิสถานในปากีสถาน เป็นภาษาหลักในโรงเรียนในแคว้นสินธ์ และเป็นภาษาที่สองในการาจีและแคว้นบาโลชิสถาน ในอินเดียมีผู้พูดภาษานี้ในรัฐราชสถาน รัฐคุชราต และรัฐมหาราษฏระ

ประวัติศาสตร์
-------------

ภาษาที่เป็นที่มาของภาษาสินธ์คือภาษาอปภรามศา ปรากฤต ที่เรียกวรจทะ นักเดินทางจากเปอร์เซียและอาหรับได้เข้ามาประกาศศาสนาอิสลามในสินธ์เมื่อราว พ.ศ. 1284 ทำให้ภาษาอาหรับและภาษาเปอร์เซียเข้ามามีบทบาท ภาษาสินธ์ใช้เขียนวรรณคดีเมื่อราวพุทธศตวรรษที่ 19–23 มีทั้งเรื่องของผู้นับถือนิกายซูฟีและบทกวีทางศาสนาอิสลาม ใน พ.ศ. 2411 เจ้าราชรัฐบอมเบย์ได้ออกประกาศให้ใช้อักษรขุทาพาที ซึ่งเป็นอักษรมาตรฐานในบอมเบย์แทนอักษรอาหรับ ทำให้เกิดความวุ่นวายขึ้นในหมู่มุสลิม

สำเนียง
-------

สำเนียงสินธ์ สิรากีใช้พูดในสินธิ์ตอนบน สำเนียงวิโชลีใช้พูดในสินธิ์ตอนกลาง สำเนียงลารี ใช้พูดในสินธิ์ตอนล่าง สำเนียงลาซีใช้พุดในโกฮิสถาน ในบาลูชิสถาน สำเนียงทารี ใช้พูดทางตะวันออกเฉียงใต้ของสินธิ์ และบางส่วนของราชสถาน ประเทศอินเดีย สำเนียงกะฉี ใช้พูดในกุตาร์ และบางส่วนในคุชราต และทางใต้ของสินธ์ สำเนียงวิโชลีถือเป็นสำเนียงมาตรฐานของภาษา

การเขียน
--------

ก่อนจะมีการจัดรูปแบบมาตรฐานของการเขียน มีการใช้อักษรเทวนาครีและอักษรลันทา รวมทั้งดัดแปลงอักษรอาหรับแบบเปอร์เซียมาใช้ นอกจากนั้น ยังมีอักษรคุรมุขี อักษรขุทาพาที และอักษรศิกรรปุรี ซึ่งปรับรูปแบบมาจากอักษรลันฑา ในช่วงที่อังกฤษเข้ามาปกครอง จะใช้อักษรอาหรับเป็นอักษรมาตรฐาน แต่ก็ใช้อักษรเทวนาครีอย่างแพร่หลายเช่นกัน

### อักษรอาหรับ

มีการนำอักษรเปอร์เซียมาใช้เขียนภาษาสินธ์ตั้งแต่พุทธศตวรรษที่ 24 ยังใช้ในปากีสถานจนปัจจุบัน มีอักษร 52 ตัว โดยมีการเพิ่มอักษรใหม่ (ڄ ٺ ٽ ٿ ڀ ٻ ڙ ڍ ڊ ڏ ڌ ڇ ڃ ڦ ڻ ڱ ڳ ڪ) เพื่อใช้แทนเสียงในภาษาสินธ์

| جھ | ڄ | ج | پ | ث | ٺ | ٽ | ٿ | ت | ڀ | ٻ | ب | ا |
| --- | --- | --- | --- | --- | --- | --- | --- | --- | --- | --- | --- | --- |
| ɟʱ | ʄ | ɟ | p | s | ʈʰ | ʈ | tʰ | t | bʱ | ɓ | b | ɑː ʔ ∅ |
| ڙ | ر | ذ | ڍ | ڊ | ڏ | ڌ | د | خ | ح | ڇ | چ | ڃ |
| ɽ | r | z | ɖʱ | ɖ | ɗ | dʱ | d | x | h | cʰ | c | ɲ |
| ڪ | ق | ڦ | ف | غ | ع | ظ | ط | ض | ص | ش | س | ز |
| k | q | pʰ | f | ɣ | ɑː oː eː ʔ ʕ ∅ | z | t | z | s | ʃ | s | z |
| ي | ء | ھ | و | ڻ | ن | م | ل | ڱ | گھ | ڳ | گ | ک |
| j iː |  | h | ʋ ʊ oː ɔː uː | ɳ | n | m | l | ŋ | ɡʱ | ɠ | ɡ | kʰ |

### อักษรเทวนาครี

เป็นอักษรที่ใช้เขียนภาษาสินธ์ในอินเดีย รูปแบบสมัยใหม่เป็นรูปแบบที่กำหนดโดยรัฐบาลอินเดียใน พ.ศ. 2491 แต่ยังไม่ได้รับการยอมรับอย่างสมบูรณ์ จึงมีการใช้ทั้งอักษรอาหรับและอักษรเทวนาครี

| अ | आ | इ | ई | उ | ऊ | ए | ऐ | ओ | औ |
| --- | --- | --- | --- | --- | --- | --- | --- | --- | --- |
| ə | a | ɪ | i | ʊ | uː | e | ɛ | o | ɔ |
| क | ख | ख़ | ग | ग॒ | ग़ |  | घ |  | ङ |
| k | kʰ | x | ɡ | ɠ | ɣ |  | ɡʱ |  | ŋ |
| च | छ |  | ज | ज॒ | ज़ |  | झ |  | ञ |
| c | cʰ |  | ɟ | ʄ | z |  | ɟʱ |  | ɲ |
| ट | ठ |  | ड | ड॒ | ड़ |  | ढ | ढ़ | ण |
| ʈ | ʈʰ |  | ɖ | ɗ | ɽ |  | ɖʱ | ɽʱ | ɳ |
| त | थ |  | द |  | ध |  | न |
| t | tʰ |  | d |  | dʱ |  | n |
| प | फ | फ़ | ब | ब॒ |  | भ |  | म |
| p | pʰ | f | b | ɓ |  | bʱ |  | m |
| य | र | ल | व |  |
| j | r | l | ʋ |
| श | ष | स | ह |  |
| ʃ | ʂ | s | h |  |

### การถอดอักษร

|  |  |
| --- | --- |
| เทวนาครี | อาหรับ-เปอร์เซีย |
| आ | آ |
| अ | ا |
| ब | ب |
| भ | ڀ |
| थ | ٿ |
| ट | ٽ |
| ठ | ٺ |
| प | پ |
| ज | ج |
| झ | جھ |
| ञ | ڃ |
| च | چ |
| छ | ڇ |
| ख़ | خ |
| द | د |
| ध | ڌ |
| ड | ڊ |
| ढ | ڍ |
| र | ر |
| ड़ | ڙ |
| श | ش |
| ग़ | غ |
| फ़ | ف |
| फ | ڦ |
| क़ | ق |
| क | ڪ |
| ख | ک |
| ग | گ |
| घ | گھ |
| ङ | ڱ |
| ल | ل |
| म | م |
| न | ن |
| ं | ن |
| ण | ڻ |
| व | و |
| य | ي |
| ब॒ | ٻ |
| ज॒ | ڄ |
| ड॒ | ڏ |
| ग॒ | ڳ |
| त | ت |
| त | ط |
| ह | ح |
| ह | ه |
| ज़ | ذ |
| ज़ | ز |
| ज़ | ض |
| ज़ | ظ |
| स | س |
| स | ص |
| स | ث |

คำศัพท์
-------

นอกจากคำศัพท์ที่มาจากภาษาสันสกฤตแล้ว ภาษาสินธ์ยังยืมคำจำนวนมากมาจากภาษาอาหรับ และภาษาเปอร์เซีย ต่อมายังได้รับอิทธิพลจากภาษาอังกฤษ ภาษาฮินดีและภาษาอูรดู ปัจจุบันภาษาสินธ์ในปากีสถานได้รับอิทธิพลจากภาษาอูรดู มีคำยืมจากภาษาอาหรับและเปอร์เซีย ส่วนในอินเดีย ได้รับอิทธิพลจากภาษาฮินดี และมีคำยืมจากภาษาสันสกฤต

สัทวิทยา
--------

ภาษาสินธ์มีเสียงสระและพยัญชนะมากเมื่อเทียบกับภาษาอื่น ๆ มีเสียงพยัญชนะ 46 เสียง และสระ 16 เสียง

### พยัญชนะ

|  | Bilabial | Labiodental | Dental consonant|Dental | Alveolar | Post-alveolar | Palatal | Velar consonant|Velar | Glottal |
| --- | --- | --- | --- | --- | --- | --- | --- | --- |
| Plosives | pph | bbɦ |  | tth | ddɦ |  | ʈʈh | ɖɖɦ |  | kkh | ggɦ |  |
| Implosives |  | ɓ |  |  |  | ɗ |  |  | ʄ |  | ɠ |  |
| Affricates |  |  |  |  |  | cch | ɟɟɦ |  |  |
| Nasals | mmɦ |  |  | nnɦ | ɳɳɦ | ɲ | ŋ |  |
| Fricatives |  | f |  |  | s | z | ʂ |  |  | x | ɣ | h |  |
| Taps and flaps |  |  |  | r | ɽɽɦ |  |  |  |
| Approximants |  | ʋ |  |  |  | j |  |  |
| Lateralapproximants |  |  | llɦ |  |  |  |  |  |
|

อ้างอิง
-------

1. ↑  Nationalencyklopedin "Världens 100 största språk 2007" The World's 100 Largest Languages in 2007
2. ↑  "Script". Sindhilanguage.com.
3. ↑  Majeed, Gulshan. "Ethnicity and Ethnic Conflict in Pakistan" (PDF). *Journal of Political Studies*. สืบค้นเมื่อ December 27, 2013.
4. ↑  "Sindhi". *The Languages Gulper*. สืบค้นเมื่อ December 27, 2013.
5. ↑  "Encyclopædia Britannica". สืบค้นเมื่อ December 29, 2013. `{{cite web}}`: ไม่รู้จักพารามิเตอร์ `|encyclopedia=` ถูกละเว้น (help)

| * ด
* ค
* ก
ภาษาราชการของประเทศอินเดีย |
| --- |
| ระดับสหภาพ | 
* ฮินดี
* อังกฤษ

 |
| ตามรัฐธรรมนูญอินเดีย | 
* กงกัณ
* กันนาดา
* กัศมีร์
* คุชราต
* โดกรี
* เตลูกู
* ทมิฬ
* เนปาล
* เบงกอล
* โบโด
* ปัญจาบ
* มณีปุระ
* มราฐี
* มลยาฬัม
* ไมถิลี
* สันถาลี
* สันสกฤต
* สินธ์
* อัสสัม
* อูรดู
* โอริยะ
* ฮินดี

 |
| ระดับรัฐ | 
* อังคิกา
* โภชปุระ
* ฉัตตีสครห์
* กาโร
* กูรุง
* โฮ
* Kamatapuri
* Kharia
* คาซี
* Khortha
* กอกบอรอก
* Kurmali
* Kurukh
* เลปชา
* ลิมบู
* มคธ
* มาคัร
* มีโซ
* มุนดารี
* เนวาร์
* Rai
* รังปุระ
* Sadri
* เศรปา
* สิกขิม
* สุนุวาร์
* ตามาง

 |